text: Властта :: Кабинетът обединява ВиК-а дружествата в един холдинг :: Monitor.bg
  От: МАРИЯ НИНОВА (482)
  10:51 16 Януари 2020 574 Видяно 2 Споделяния Коментари
  Кабинетът създава ВиК Холдинг, който ще бъде принципал на всички ВиК дружества.
  Това стана ясно от думите на премиера Бойко Борисов в началото на правителственото заседание. Регионалният министър Петя Аврамова съобщи, че първоначалния капитал на дружеството ще бъде 1 млрд.лв., които ще бъдат прехвърлени от бюджета за 2020 г. Идеята бе подкрепена и от министъра на икономиката Емил Караиванов и новият екоминистър Емил Димитров. Караиванов смята, че със създаването на холдинга ще се попречи да възникват проблеми в водата както се случи в Перник. Премиерът пък коментира, че досега много градове умишлено не са желаели да правят водни проекти.
  Борисов нареди до другата сряда да се направи анализ за вноса и износа на боклук. "Има брюкселски директиви. Какъв мораториум можем да сложим временно, за да ми гарантирате, че това, което е описано по документи, е същото, което влиза в страната", обърна се премиерът към министрите. Също така поиска и проверка на ВЕЦ-овете, които ползват питейна вода.